EkBass/fiwiki-20250220-pages-articles huggingface dataset:
Helen Boatwright

Helen Boatwright (o.s. Strassburger; 17. marraskuuta 1916 Sheboygan, Wisconsin, Yhdysvallat – 1. joulukuuta 2010 Jamesville, New York, Yhdysvallat) oli yhdysvaltalainen taidemusiikin laulaja, äänialaltaan sopraano.Bach- Cantatas.com: Helen Boatwright == Ura == Boatwright aloitti opiskelun Anna Shram Irvingin johdolla ja opiskeli myöhemmin laulamista professori Marion Simsin johdolla Oberlin-musiikkikonservatoriossa Ohiossa. Hän sai musiikissa kandidaatin arvonsa vuonna 1939 ja maisterin arvonsa 1943. Boatwrightista tuli ammattimainen oratoriolaulaja, mutta hän esiintyi myös oopperassa, tulkitsi 1900-luvun lauluohjelmistoa ja omisti aikaansa varhaiselle musiikille. Hänen uransa sopraanona kesti viisi vuosikymmentä. Hän lauloi muiden muassa Paul Hindemithin Collegium Musicumin, Alfred Mannin Cantata Singersin ja Johannes Somaryn Amor Artis Choralen kanssa. Hän teki useita levytyksiä; näiden joukossa ovat Charles Ivesin laulujen tulkintoja sisältävät julkaisut, joissa pianistina säestää John Kirkpatrick. Boatwright opetti New Havenissa vuosina 1945–64, ja myöhemmin hän työskenteli muun muassa Syracusen yliopistossa ja Peabody-musiikkikonservatoriossa. Hän teki New Yorkin -debyyttinsä New Yorkin kaupungintalossa vuonna 1967. == Yksityiselämä == Boatwrightin puoliso oli viulisti, kapellimestari, säveltäjä Howard Boatwright, jonka kanssa hän usein esiintyikin. Pariskunta avioitui 25. kesäkuuta 1943, ja aviomies kuoli vuonna 1999. Pariskunnalle syntyivät lapset Howard Leake, Alice Karth ja David Alexander Boatwright. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1916 syntyneet Luokka:Vuonna 2010 kuolleet
Holly Taylor

Holly Taylor (s. 31. lokakuuta 1997) on Kanadassa syntynyt yhdysvaltalainen näyttelijä ja tanssija. Hän aloitti uransa Broadway-tuotannossa Billy Elliot 11-vuotiaana Sharon Percyn roolissa ja jatkoi roolissa lähes kaksi vuotta. Hän on näytellyt Paige Jenningsiä FX:n tv-sarjassa Americans. Hän on myös näytellyt useissa tv-mainoksissa. == Elämä ja ura == Holly Taylor syntyi Middletonissa, Nova Scotiassa, Kanadassa, 31. lokakuuta 1997, vanhemmilleen Margaretille ja Markille . Hänellä on vanhempi veli nimeltään Philip. Kun perhe muutti New Jerseyyn vuoden 2000 alussa alkoi Taylor käydä tanssitunneilla, kolmevuotiaasta lähtien. Noin vuotta myöhemmin hän yllätti vanhempansa ilmoittamalla, että hän tulisi tanssimaan Broadwaylla kun hän kasvaisi isoksi. 11-vuotiaana Taylor tanssi kahdeksassa näytöksessä viikossa musikaalissa Billy Elliot Imperial Theatressa New Yorkissa. Taylor kävi koulua yläasteella kotikaupungissaan New Jerseyssä niin paljon kuin Billy Elliotin aikataulu teki sen mahdolliseksi, ja piti koulumenestystään kiitettävällä tasolla. Hänet kutsuttiin Johns Hopkinsin lahjakkaiden lasten ohjelmaan, ja seuraavana vuonna lahjakkaiden lasten kansainväliseen opiskelijavaihto- ohjelmaan. Taylorin aika Billy Elliotissa kesti 22 kuukautta. Sen jälkeen hän alkoi suunnata yhä enemmän näyttelemiseen, vaikka hän oli niin ujo, että se oli vaikeaa aluksi. "Mutta sitten, mitä enemmän olen alkanut tehdä sitä, sitä enemmän tulin ulos kuorestani ja enemmän nautin siitä", hän sanoi. Taylor teki koe-esiintymisvideon vakoojatrilleri-televisiosarjaan Americans Los Angelesissa ja suostui ohjelmaan tavattuaan sen tuottajat New Yorkissa. Taylor on asunut Waynessa, New Jerseyssä siitä lähtien kun hän oli kaksivuotias. Hän valmistui Wayne Hills High Schoolista vuonna 2016.Ung, Elisa. "Wayne teenager now a big part of The Americans", The Record, January 28, 2015. Accessed January 28, 2015. "As The Americans begins its third season tonight, the teenage character played by actress Holly Taylor will become a major focus of the critically acclaimed FX drama. But at Wayne Hills High School, Taylor is no big deal – just a petite 17-year-old junior who juggles honors English, AP environmental science, psychology and art.... 'Those are definitely spy qualities,' the actress said in a recent interview in the rental apartment in Wayne where her family has lived since she was 2." Taylor on opiskellut Kean Universityssa Unionissa, New Jerseyssä. == Filmografia == === Elokuva === Vuonna Nimi Rooli 2011 Love and Zombies Allie 2012 The Cook Gretchen 2013 Ashley Ashley Young 2014 Worst Friends Pikku Tyttö 2016 The Otherworld Dannan 2017 We Still Say Grace Maggie 2017 The Witch Files Claire 2017 July Lina === Televisio === Vuonna Nimi Rooli Huomioita 2010 Celebrity Nightmares Decoded Tytär Tv-elokuva 2013–2018 Americans Paige Jennings Tv-sarja, 65 jaksoa == Palkintoja ja nimityksiä == Vuonna Yhdistys Luokka Työ Tulos 2015 Saturn Awards Paras nuori näyttelijä tv-sarjassa Americans 2015 Young Artist Awards Paras nuori naissivuosa tv-sarjassa == Lähteet == == Aiheesta muualla == * Luokka:Vuonna 1997 syntyneet Luokka:Kanadanirlantilaiset Luokka:Elävät henkilöt
Janis Taylor

Janice Kathleen "Janis" Taylor (o.s. Schuster; s. 10. maaliskuuta 1946 Westfield, New York) on yhdysvaltalaissyntyinen taidemusiikin laulaja, äänialaltaan mezzosopraano. Hän sai Kanadan kansalaisuuden vuonna 1972. Hän sai alkujaan pianistin ja klarinetistin koulutuksen, mutta häntä rohkaisi laulamisen pariin toinen musiikin opiskelija, Robert Taylor, josta sittemmin tuli hänen aviomiehensä ja managerinsa.The Canadian Encyclopedia: Janis Taylor Muutettuaan Montrealiin vuonna 1967 aloitti laulun opiskelemisen Bernard Diamantin johdolla. Hän on myös suorittanut opintoja Lina Narduccin, Antonio Narduccin, Stevenson Barrettin, Gérard Souzayn ja Danielle Valinin kanssa. Hän debytoi resitalistina Montrealissa vuonna 1971. Orkesterin kanssa hän esiintyi ensimmäistä kertaa Kanadassa vuonna 1973, Yhdysvalloissa 1979 ja Euroopassa 1980. Pariisissa Tayloria kuultiin ensimmäistä kertaa vuonna 1986. Uransa alkuvaiheissa Taylor keskittyi pikemminkin resitaali-, oratorio- ja orkesterimateriaaliin kuin oopperaan. Hänen ohjelmistoonsa ovat kuuluneet muiden muassa Messias-oratorio, Missa solemnis ja Verdin requiem. Erityisesti hän on suuntautunut Gustav Mahlerin tulkitsemiseen. Oopperan laulamisen Taylor aloitti vuonna 1975. Hän on tulkinnut oopperan puolella Harry Somersin, Pjotr Tšaikovskin, Dmitri Šostakovitšin, Arnold Schönbergin, Benjamin Brittenin, Richard Wagnerin, Wolfgang Amadeus Mozartin ja Jules Massenet'n rooleja. Vuonna 1980 Taylor otti pääasialliseksi asuinpaikakseen New Yorkin, vaikkakin hän piti myös Kanadan kansalaisuutensa. == Lähteet == Luokka:Kanadalaiset oopperalaulajat Luokka:Mezzosopraanot Luokka:Vuonna 1946 syntyneet Luokka:Elävät henkilöt
Marika Rökk

Marika Karoline Rökk (3. marraskuuta 1913 Kairo, Egypti, silloinen Osmanien valtakunta – 16. toukokuuta 2004 Baden bei Wien, Itävalta) oli unkarilainen tanssija, näyttelijä ja laulaja, joka sai paljon julkisuutta 1930- ja 1940-luvun Saksassa. Häntä pidettiin Saksan vastineena Ginger Rogersille.Marika Rökk. Web Archive (Murnau Stiftung). Viitattu 19.4.2018. Unkarin Budapestissa kasvanut Marika Rökk pääsi jo 15-vuotiaana ammattimaiseksi viihdetanssijaksi Hoffmann-Girls-ryhmään. Vuonna 1933 hän esiintyi Budapestissä päätähtenä revyyssä Stern in der Manage. Vuodesta 1934 hän kuului Saksassa UFA-elokuvayhtiön henkilöstöön. Hänen ensimmäinen UFA- elokuvaroolinsa oli filmissä Leichte Kavallerie (1935), joka teki hänestä elokuvatähden, joskin hän oli jo aiemmin mukana muutamissa unkarilaisissa ja brittiläisissä komedioissa kuten Why Kiss Me Sergeant (1930) ja Why Sailors Leave Home (1930). Hänen tunnetuimpia elokuvaroolejaan ovat filmit Hallo Janine! (1939), Unelmieni tyttö (Die Frau meiner Träume, 1944) ja Kind der Donau (1950). Vuonna 1940 Rökk avioitui elokuvaohjaaja Georg Jacobyn kanssa. Yhdessä he tekivät muun muassa elokuvat Frauen sind doch bessere Diplomaten (värifilmi, 1939-41) ja Kora Terry (1940). Hänen rooleihinsa sisältyi usein tanssi- ja laulunumeroita. Hänen tavallisena tanssiparinaan oli Johannes Heesters. Hän sai Bambi-palkinnon vuosina 1948, 1968, 1987, 1990 ja 1998. ==Lähteet== ==Aiheesta muualla== * Luokka:Unkarilaiset näyttelijät Luokka:Tanssijat Luokka:Unkarilaiset laulajat Luokka:Vuonna 1913 syntyneet Luokka:Vuonna 2004 kuolleet
Jukka Arvassalo

Jukka Arvassalo on suomalainen radio- ja televisiotoimittaja, joka työskenteli Yleisradiossa vuodesta 1976 vuoteen 2015. Arvassalo opiskeli journalistiikkaa Tampereen yliopiston radio- ja tv-linjalla ja aloitti Yle-uransa Lappeenrannan aluetoimituksesta 1970-luvun lopulla. Hän kuului tuolloin taistolaiseen Toimittajaliittoon. 1980-luvulla hän työskenteli Kouvolan-toimituksessa, kunnes siirtyi vuonna 1990 perustettuun Radiomafiaan. 1990-luvun lopulla Arvassalo oli toimittajana Yle TV1 -kanavan opetusohjelmissa, josta hän palasi radion asiaohjelmiin. Hänen viimeisiä ohjelmiaan ennen eläkkeellä jääntiä olivat Arvolataamo, Syntymäpäiväsankareita ja ”maailmanparannusohjelma” Arvassalo ry. ==Lähteet== Luokka:Ylen toimittajat Luokka:Syntymävuosi puuttuu Luokka:Elävät henkilöt
USS Montgomery (C-9)

USS Montgomery (runkonumero C-9) oli Yhdysvaltain laivaston vuonna 1891 vesille laskettu Montgomery-luokan panssarikansiristeilijä. == Valmistus == Alus tilattiin Columbia Iron Worksiltä Baltimoresta Marylandistä, missä köli laskettiin helmikuussa 1890Gardiner, Robert s. 153. Alus laskettiin vesille 5. joulukuuta 1891 kumminaan neiti sophia Smith ja otettiin palvelukseen 21. kesäkuuta 1894 Norfolkin laivastontelakalla päällikkönään Charles W. Davis.history.navy.mil == Palvelus == Alus liitettiin palvelukseen otettaessa Pohjois-Atlantin laivueeseen ja palveli Yhdysvaltain itärannikolla ja Karibianmerellä. Espanjan–Yhdysvaltain sodassa alus risteili huhtikuussa 1898 lähellä Kuubaa ja Haitia ja toukokuussa se liittyi Havannaa piirittävään laivastoon. Alus valtasi 5. toukokuuta kaksi alusta, Lorenzon ja Frasquiton. Alus myös tulitti viikkoa myöhemmin espanjalaisten hallussa pitämiä linnakkeita. Huhtikuussa 1899 alus siirrettiin Etelä-Atlantin laivueeseen, jolloin se operoi pitkin Etelä-Amerikan Atlantin puoleista rannikkoa ennen paluutaan Yhdysvaltoihin. Alus poistettiin palveluksesta 15. syyskuuta 1900 New Yorkissa. Alus palautettiin palvelukseen 15. toukokuuta 1902, jolloin se liitettiin Pohjois-Atlantin laivueen Karibian-divisioonaan. Alus oli Länsi- Intian saaristossa, kunnes se poistettiin palveluksesta 15. syyskuuta 1904 Philadelphiassa. Alus palautettiin palvelukseen 2. tammikuuta 1908, ja se operoi 5. laivastoalueella torpedoiden koealuksena. Vuosina 1914–1918 alus kuului Maryland Naval Militiaan. Alus nimettiin 14. maaliskuuta 1918 uudelleen USS Annistoniksi ja se liitettiin Yhdysvaltain laivaston partio-osaston 2. divisioonaan valvomaan merialuetta ja suojaamaan saattueita Atlantin rannikolla ja Karibianmerellä. Alus poistettiin palveluksesta 16. toukokuuta 1918 Charlestonissa Etelä-Carolinassa. Alus poistettiin 25. elokuuta 1919 alusluettelosta ja myytiin 14. marraskuuta. == Lähteet == * * === Viitteet === Luokka:Montgomery-luokan risteilijät
Echo (musiikkipalkinto)

Echo on saksalainen musiikkialan palkinto, jota myöntää Deutsche Phono- Akademie, joka on Bundesverband Musikindustrien (BVMI) kulttuuri-instituutti. Palkintoja on jaettu vuosittain vuodesta 1992 lähtien alan saksalaisille ja ulkomaisille edustajille.Echo, Musikindustrie.de Palkintoa edelsi Deutscher Schallplattenpreis, jota oli jaettu vuodesta 1963. Yhtenä palkitsemisperusteena on edellisen vuoden myynti.Juutalaisvastaisia lyriikoita räppäävä duo sai palkinnon Saksan tärkeimmässä musiikkigaalassa, Hs.fi 19.4.2018 Hiphop/Urban National -sarjassa palkinto myönnettiin vuonna 2018 levylle JBG3, jonka sanoituksissa on juutalaisvihamielisiä viittauksia. Palkitseminen on herättänyt Saksassa suurta julkista huomiota, ja jotkut palkitut ovat palauttaneet palkinnon. ==Lähteet== Luokka:Saksalaiset palkinnot Luokka:Musiikkipalkinnot
Barbara Pentland

Barbara Pentland (2. tammikuuta 1912 Winnipeg – 5. helmikuuta 2000 Vancouver) oli kanadalainen säveltäjä, pianisti ja musiikkipedagogi.The Canadian Encyclopedia: Barbara Pentland Hän aloitti musiikin tekemisen yhdeksän vuoden iässä. Hän kävi koulunsa Montrealissa ja opiskeli säveltämistä sitten Pariisissa. Vuonna 1936 hän pääsi stipendillä jatkamaan opintojaan Juilliard Graduate Schooliin New Yorkiin, jossa häntä opettivat Frederick Jacobi ja Bernard Wagenaar, sekä Berkshire Music Centreen, jossa hän työskenteli Aaron Coplandin kanssa.Canadian Music Centre: Barbara Pentland: Biography Toisen maailmansodan aikana Pentland pääsi opettamaan The Royal Conservatory of Musiciin Torontoon. Vuonna 1949 Harry Adaskin kutsui hänet liittymään juuri perustetun Brittiläisen Kolumbian yliopiston musiikkiosaston henkilökuntaan, johon hän kuului, kunnes erosi vuonna 1963. Pentlandin varhainen musiikkituotanto on saanut vaikutteita César Franckin ja Vincent d'Indyn ranskalaisesta myöhäisromanttisesta kromaattisesta perinteestä. Pentland innostui 1930-luvulla vanhasta musiikista ja etenkin gregoriaanisesta laulusta. Hän sai vaikutteita Aaron Coplandin, Igor Stravinskin ja Béla Bartókin uusklassistisesta sävelkielestä, mutta ryhtyi sittemmin hyödyntämään sarjallisia tekniikoita. Pentland sai kunniatohtorin arvot Simon Fraser -yliopistosta ja Manitoban yliopistosta. Hänestä myös tehtiin Kanadan ritarikunnan jäsen. Viimeisinä vuosinaan Pentland kärsi heikosta terveydentilasta, jonka johdosta hän ei kuolemaansa edeltäneen vajaan vuosikymmenen aikana enää kyennyt säveltämään. == Lähteet == Luokka:Kanadalaiset säveltäjät Luokka:Vuonna 1912 syntyneet Luokka:Vuonna 2000 kuolleet
Winton

Winton tarkoittaa muun muassa seuraavia: * Winton, kylä Dorsetissa Britanniassa * Winton, kylä Queenslandissa Australiassa * Winton, kylä Victoriassa Australiassa * Winton Motor Raceway, moottorirata Australiassa ==Sukunimi== * Alexander Winton (1860–1932), Winton Motor Carriage Companyn perustaja * John Winton (1931–2001), brittiläinen merikirjailija * Nicholas Winton (1909–2015), englantilainen hyväntekeväisyyden harjoittaja * Tim Winton (s. 1960), australialainen kirjailija ==Katso myös== * Wintoninkultamyyrä, eteläafrikkalainen nisäkäslaji
Sarah Habel

Sarah Evelyn Habel (s. 30. heinäkuuta 1982 Michigan, Yhdysvallat) on yhdysvaltalainen näyttelijä. Hän on näytellyt televisiosarjoissa Underemployed ja Riverdale. Habel suoritti tutkinnon Michiganin osavaltionyliopistossa. == Ura == Yliopiston jälkeen Habel työskenteli teatterien näyttämöillä Lontoossa, New Yorkissa ja Wild Swanin lastenteatterissa. Habel teki ensimmäisen elokuvaroolinsa Drew Barrymoren ohjaamassa elokuvassa Roller Girl. Vuonna 2012 Habel valittiin yhdeksi pääroolin esittäjäksi MTV:n humoristiseen draamasarjaan Underemployed. Vuonna 2017 hän vieraili muutamassa jaksossa The CW -kanavan draamasarjassa Riverdale, sekä oli suuressa roolissa Syfyn jännityselokuvassa Atomica. == Lähteet == == Aiheesta muualla == * Luokka:Vuonna 1982 syntyneet Luokka:Elävät henkilöt Luokka:Yhdysvaltalaiset näyttelijät
USS Montgomery

USS Montgomery voi tarkoittaa seuraavia Yhdysvaltain laivaston aluksia: *USS Montgomery (1776), fregatti *USS Montgomery (1813), sluuppi *USS Montgomery (1861), höyrylaiva *USS Montgomery (C-9), Montgomery-luokan panssarikansiristeilijä *USS Montgomery (DD-121), Wickes-luokan hävittäjä *USS Montgomery (LCS-8), Independence-luokan rannikkotaistelualus.
Karin Mortensen

Karin Mortensen (s. 26. syyskuuta 1977 Århus) on tanskalainen käsipalloilija, pelipaikaltaan maalivahti. Hän on Tanskan maajoukkueen pelaajana voittanut olympiakultaa Sydneyssä 2000 ja Ateenassa 2004 sekä osallistunut myös vuoden 2012 Lontoon olympialaisiin, joissa Tanska sijoittui yhdeksänneksi.. Hän voitti Euroopan-mestaruuden kotikisoissaan 2002. Hän lopetti maajoukkueuransa vuonna 2012 pelattuaan 233 maaottelua. Seuratasolla Mortensen on edustanut Horsens HK:ta, Ikast-Bording EH:ta, SK Århusia ja FIF Copenhagenia. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1977 syntyneet Luokka:Elävät henkilöt
Katrine Fruelund

Katrine Fruelund (s. 12. heinäkuuta 1978 Randers) on tanskalainen käsipalloilija. Hän on Tanskan maajoukkueen pelaajana voittanut olympiakultaa Sydneyssä 2000 ja Ateenassa 2004.. Hän voitti Euroopan-mestaruuden kotikisoissaan 2002. Seuratasolla Fruelund on edustanut Vorup FB:tä, Viborg HK:ta, saksalaista HC Leipzigia sekä Randers HK:ta. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1978 syntyneet Luokka:Elävät henkilöt
Tuomas Nikkanen

Tuomas Nikkanen (s. 1981) on suomalainen pianisti ja säveltäjä sekä Iittalan musiikkijuhlien taiteellinen johtaja. Tuomas Nikkanen opiskeli Hämeenlinnan musiikkiopistossa (nyk. Sibelius-opisto) Kristiina Kask-Valveen johdolla pianonsoittoa 1992–1997, vuosina 1997–2000 Sibelius-Akatemian nuoriso- osastolla Erik T. Tawaststjernan, 2000–2009 Liisa Pohjolan ja Juhani Lagerspetzin johdolla pianonsoittoa sekä Tapio Nevanlinnan johdolla (2004–2005) sävellystä. Nikkanen myös sai yksityistä sävellyksenohjausta jyväskyläläiseltä Kai Niemiseltä. Hän on osallistunut kahteen kertaan Olli Mustosen mestarikursseille. Nikkanen nousi kansallisen musiikkielämän tietoisuuteen vuoden 1997 Maj Lind -kilpailun finalistina. Nikkanen on myös voittanut vuoden 1997 Leevi Madetoja -kilpailun, sekä yhdessä sellisti Timo- Veikko Valveen kanssa (jaettu 1-palkinto) vuoden 1998 Juvenalia- kamarimusiikkikilpailussa Espoossa. Hänen kansainvälisiin kilpailumenestyksiin kuuluu erikoispalkinto ”The Best Youngest Performer” Artur Rubinstein -kilpailuissa Bydgoszcissa Puolassa vuonna 1998 sekä palkinto parhaasta liettualaisen modernin pianoteoksen esityksestä Ciurlionis-kilpailussa Vilnassa Liettuassa vuonna 1999. Jean Sibeliuksen 150 vuoden juhlavuonna 2015 Nikkanen toteutti yhteistyössä Sibeliuksen syntymäkodin, sopraano Riitta Muikku-Piiraisen, sekä veljensä, äänisuunnittelija Milko Nikkasen kanssa Hämeenlinnassa Sibeliuksen syntymäkodissa, nauhoitetun Sibelius-levyn. Nikkaselle on myönnetty kahteen kertaan (2001, 2015) Suomen kulttuurirahaston apuraha, jälkimmäinen hämeenlinnalaista modernismia sisältävän (Marttinen, Sermilä, Ertamo) konsertin järjestämistä varten Hämeenlinnan historiallisella Raatihuoneella. Hämeenlinnan Sibelius-seura myönsi vuonna 2016 Tuomas Nikkaselle Sibeliuksen syntymäkotimitalin ”merkittävästä työstä Sibeliuksen elämäntyön tulkkina". == Lähteet == * == Aiheesta muualla == * * * * * * * Musiikki - Tuomas Nikkanen plays Sibelius at his Birthplace Luokka:Vuonna 1981 syntyneet Luokka:Elävät henkilöt Luokka:Suomalaiset pianistit Luokka:Suomalaiset säveltäjät
USS Detroit (C-10)

USS Detroit (runkonumero C-10) oli Yhdysvaltain laivaston vuonna 1891 vesille laskettu Montgomery-luokan panssarikansiristeilijä. == Valmistus == Alus tilattiin Columbian Iron Worksiltä Baltimoresta Marylandistä, missä köli laskettiin helmikuussa 1890Gardiner, Robert s. 153. Alus laskettiin vesille 28. lokakuuta 1891 kumminaan neiti F. Malster ja otettiin palvelukseen 20. heinäkuuta 1893 päällikkönään Willard Herbert Brownson.history.navy.mil == Palvelus == Alus lähti 5. lokakuuta 1893 Norfolkista Brasilian Rio de Janeiroon, jossa sen tehtävänä oli suojata Yhdysvaltain kansalaisia ja etuja Brasilian kapinan aikana. Alus kohtasi kapinoivan Brasilian laivaston risteilijän Trajanon lyhyessä ja verettömässä kahakassa. Kapinan rauhoituttua alus palasi Norfolkiin 24. huhtikuuta 1894. Alus lähti merelle 16. lokakuuta liittyäkseen Aasian laivueeseen, jonka mukana se partioi Kiinan rannikolla ja vieraili Japanissa ja Koreassa. Alus palasi 13. toukokuuta 1897 New York Cityyn. Huollon jälkeen alus lähti Key Westiin, jonne se saapui 16. lokakuuta. Alus valvoi Karibianmeren alueen jännitteiden lisääntymistä. Espanjan- Yhdysvaltain sodassa alus kuului Yhdysvaltain laivaston osastoon, joka tulitti Fort San Cristobalia, Castillo San Felipe del Morroa ja useita rannikkopattereita Yhdysvaltain hyökätessä San Juaniin 12. toukokuuta 1898. Alus palasi Karibianmeren alueelle helmikuussa 1899. Alus suojasi Yhdysvaltain etuja Nicaraguassa ja syyskuussa Venezuelassa, jossa oli alkanut kapina. Alus viipyi ankkurissa La Guairassa loka-marraskuun, minkä jälkeen se palasi Key Westiin 21. joulukuuta. Lukuun ottamatta kahta lyhyttä purjehdusta alus oli vuoden 1900 Karibialla. Alus oli Key Westissä toukokuuhun, jolloin se lähti Portsmoouthiin New Hampshireen. Alus poistettiin palveluksesta 23. toukokuuta 1900. Alus palautettiin 23. syyskuuta 1902 palvelukseen ja lähti Karibialle marraskuussa. Alus osallistui laivueen mukana sotaharjoituksiin Culebrassa ja San Juanissa. Alus kohtasi Port of Spainissa Trinidadissa tammikuussa 1903 USS Fortunen, jonka se hinasi pitkin Etelä-Amerikan rannikkoa Chilen Talcahuanaan. Alus operoi Uruguayn Montevideon sekä Brasilian Bahian ja Santosin välillä aina tammikuuhun 1904, jolloin se saapui Puerto Plataan Santo Domingoon suojatakseen Yhdysvaltain etuja vallankumoukseen nousseella saarella. Kesäkuussa aloitettiin rauhanneuvottelut, kun kapinoivat sotilaat olivat antautuneet Monte Cristissä. Lyhyttä purjehdusta kesällä 1904 Bostoniin ja edelleen Nova Scotiaan ja New Brunswickiin lukuun ottamatta alus oli rauhattoman Santo Domingon aluevesillä. Alus palasi heinäkuussa 1905 Bostoniin, jossa se poistettiin palveluksesta 1. elokuuta. Alus myytiin 22. joulukuuta 1910. == Lähteet == * * === Viitteet === Luokka:Montgomery-luokan risteilijät Luokka:Yhdysvaltalaiset Espanjan–Yhdysvaltain sodan risteilijät
Karen Brødsgaard

Karen Brødsgaard (s. 10. maaliskuuta 1978 Horsens) on tanskalainen käsipalloilija. Hän on Tanskan maajoukkueen pelaajana voittanut olympiakultaa Sydneyssä 2000 ja Ateenassa 2004. Hän voitti Euroopan-mestaruuden kotikisoissaan 2002. Seuratasolla Brødsgaard on edustanut Viborg HK:ta, Larvik HK:ta, Ikast-Bording EH:ta ja Aalborg DH:ta. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1978 syntyneet Luokka:Elävät henkilöt
Lotte Kiærskou

Lotte Faldborg Kiærskou (s. 23. kesäkuuta 1975 Frederikshavn) on tanskalainen käsipalloilija. Hän on Tanskan maajoukkueen pelaajana voittanut olympiakultaa Sydneyssä 2000 ja Ateenassa 2004.. Seuratasolla Kiærskou edusti Frederikshavn fI:tä, Viborg HK:ta ja Randers HK:ta. Kiærskou asui yksitoista vuotta yhdessä maajoukkuekäsipalloilija Rikke Skovin kanssa. He erosivat vuonna 2011. Heillä on kaksi yhteistä lasta. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1975 syntyneet Luokka:Elävät henkilöt
Polyfagi

Polyfagi on useita eri ravintoja käyttävä eliö. Eliö voi joko syödä useita erilaisia kasvilajeja, tai olla esimerkiksi petoeläin jolle kelpaa useat lajit ravinnoksi. == Katso myös == *Monofagi *Oligofagi == Lähteet == Luokka:Ekologiset vuorovaikutussuhteet Luokka:Eläintiede Luokka:Ravinto-oppi Luokka:Biologia
River of Tuoni

__NOTOC__ River of Tuoni on Amberian Dawnin esikoisalbumi, joka julkaistiin 30. tammikuuta 2008. Albumi debytoi Suomen virallisen listan sijalla 36. == Kappaleet == # # # # # # # # # # # == Kokoonpano == * Heidi Parviainen – laulu * Kasperi Heikkinen – kitara * Tuomas Seppälä – kitara * Tommi Kuri – basso * Heikki Saari – rummut * Joonas Pykälä-Aho – rummut * Tom Sagar – koskettimet == Arvostelut == * Imperiumi: 7+/10Levyarvostelu: Amberian Dawn - River Of Tuoni Viitattu 26.10.2022. * Rumba: negatiivinenRumba: Levyarvio * Soundi: Soundi: Levyarvio == Lähteet == == Aiheesta muualla == * Albumi discogs- sivustolla * Japanissa julkaistun version tiedot * Luokka:Vuoden 2008 esikoisalbumit Luokka:Amberian Dawnin albumit
The Clouds of Northland Thunder

__NOTOC__ The Clouds of Northland Thunder on Amberian Dawnin toinen studioalbumi, joka julkaistiin 27. huhtikuuta 2009. == Kappaleet == # # # # # # # # # # # # # == Kokoonpano == * Heidi Parviainen – laulu * Emil Pohjalainen – kitara * Kasperi Heikkinen – kitara * Tuomas Seppälä – kitara, kosketinsoitin * Tommi Kuri – basso * Joonas Pykälä-Aho – rummut == Arvostelut == * Imperiumi: 8+/10Levyarvostelu: Amberian Dawn - The Clouds Of Northland Thunder Viitattu 26.10.2022. * Soundi: Soundi: Levyarvio == Lähteet == == Aiheesta muualla == * Albumi discogs-sivustolla * Japanissa julkaistun version tiedot * Luokka:Vuoden 2009 albumit Luokka:Amberian Dawnin albumit
End of Eden

__NOTOC__ End of Eden on Amberian Dawnin kolmas studioalbumi, joka julkaistiin 20. lokakuuta 2010. == Kappaleet == # # # # # # # # # # === Japanin bonuskappaleet === # * # == Kokoonpano == * Heidi Parviainen – laulu * Emil Pohjalainen – kitara * Kasperi Heikkinen – kitara * Tommi Kuri – basso * Joonas Pykälä-aho – rummut * Tuomas Seppälä – kosketinsoitin, kitara == Arvostelut == * Imperiumi: 7+/10Levyarvostelu: Amberian Dawn - End Of Eden Viitattu 26.10.2022. * Soundi: Soundi: Levyarvio == Lähteet == == Aiheesta muualla == * Albumi discogs-sivustolla * Luokka:Vuoden 2010 albumit Luokka:Amberian Dawnin albumit
Rikke Schmidt

Rikke Schmidt (o.s. Petersen, s. 14. tammikuuta 1975 Århus) on tanskalainen käsipalloilija, pelipaikaltaan maalivahti. Hän on Tanskan maajoukkueen pelaajana voittanut olympiakultaa Sydneyssä 2000 ja Ateenassa 2004.. Seuratasolla hän on edustanut muun muassa Slagelse FH:ta, Aalborg DH:ta, Ikast-Bording EH:ta, KIF Vejeniä ja Team Esbjergiä. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1975 syntyneet Luokka:Elävät henkilöt
Circus Black

__NOTOC__ Circus Black on Amberian Dawnin neljäs studioalbumi, joka julkaistiin 29. helmikuuta 2012. Albumi debytoi Suomen virallisen listan sijalla 41. == Kappaleet == # # # # # # # # # # # == Kokoonpano == * Heidi Parviainen – laulu * Kasperi Heikkinen – kitara * Kimmo Korhonen – kitara * Jukka Koskinen – basso * Joey Edith – rummut * Tuomas Seppälä – kosketinsoitin, kitara == Arvostelut == * Imperiumi: 6½/10Levyarvostelu: Amberian Dawn - Circus Black Viitattu 26.10.2022. * Kaaoszine: 4/10Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * Albumi discogs-sivustolla * Luokka:Vuoden 2012 albumit Luokka:Amberian Dawnin albumit
Re-Evolution

__NOTOC__ Re-Evolution on Amberian Dawnin viides studioalbumi, joka julkaistiin 14. kesäkuuta 2013. == Kappaleet == # # # # # # # # # # # == Kokoonpano == * Capri – laulu * Emil "Emppu" Pohjalainen – kitara * Kimmo Korhonen – kitara * Jukka Koskinen – basso * Joonas Pykälä-aho – rummut * Tuomas Seppälä – kosketinsoitin, kitarat, basso (kappaleet 1–3, 5, 8 ja 10) == Arvostelut == * Imperiumi: 8-/10Levyarvostelu: Amberian Dawn - Re-Evolution Viitattu 26.10.2022. * Metal Temple: Metal Temple: Album review == Lähteet == == Aiheesta muualla == * Albumi discogs-sivustolla * Luokka:Vuoden 2013 albumit Luokka:Amberian Dawnin albumit
Magic Forest

Magic Forest on Amberian Dawnin kuudes studioalbumi, joka julkaistiin 27. kesäkuuta 2014. == Kappaleet == # # # # # # # # # # === Japanin bonuskappale === # * === Digipack bonuskappaleet === # * # == Arvostelut == * Imperiumi: 6½/10Levyarvostelu: Amberian Dawn - Magic Forest Viitattu 26.10.2022. == Lähteet == == Aiheesta muualla == * Albumi discogs-sivustolla * Luokka:Vuoden 2014 albumit Luokka:Amberian Dawnin albumit
Innuendo (Amberian Dawnin albumi)

__NOTOC__ Innuendo on Amberian Dawnin seitsemän studioalbumi, joka julkaistiin vuonna 2015. == Kappaleet == # # # # # # # # # # # # == Kokoonpano == * Capri – laulu * Tuomas Seppälä – kitara, kosketinsoitin * Emil Pohjalainen – kitara * Jukka Hoffrén – basso * Joonas Pykälä-aho – rummut == Arvostelut == * Angry Metal Guy: Angry Metal Guy: Album review * Imperiumi: 6½/10Levyarvostelu: Amberian Dawn - Innuendo Viitattu 26.10.2022. == Lähteet == == Aiheesta muualla == * Albumi discogs-sivustolla * Encyclopaedia Metallum -sivustolla Luokka:Vuoden 2015 albumit Luokka:Amberian Dawnin albumit
Karhunruohot

Karhunruohot (Tofieldia) on karhunruohokasvien (Tofieldiaceae) heimoon kuuluva kasvisuku. Sukuun luetaan kuuluvaksi 12 lajia. Useita sukuun kuvattuja lajeja on myös todettu samoiksi lajeiksi jonkin jo aiemmin kuvatun lajin kanssa tai siirretty toisiin sukuihin kuuluviksi. Karhunruohot muistuttavat paljolti suoliljoja (Narthecium), mutta eroavat niistä kukkien rakenteiden perusteella. Karhunruohot ovat monivuotisia, ruohovartisia ja kaljuja kasveja, joilla on suikertava juurakko. Varret ovat kasvutavaltaan pystyjä ja varren alaosissa on muutamia lehtiä. Tyvilehdet ovat muodoltaan keihäsmäisiä ja lehtien reunat ovat kääntyneet vartta kohti. Karhunruohojen kukinto on tiivis terttu. Karhunruohojen hedelmä on munanmuotoinen kota. Suomessa tavataan vain yhtä karhunruoholajia, pohjankarhunruohoa eli karhunruohoa (Tofieldia pusilla), joka on paikoin yleinen Pohjois-Suomessa. Karhunruohojen (Tofieldia) suvun tieteellinen nimi viittaa 1700-luvulla eläneeseen englantilaiseen kasvitieteilijään Thomas Tofieldiin. == Lajeja == * Tofieldia calyculata – lettokarhunruoho * Tofieldia cernua * Tofieldia coccinea * Tofieldia divergens * Tofieldia furusei * Tofieldia glabra * Tofieldia himalaica * Tofieldia nuda * Tofieldia okuboi * Tofieldia pusilla – pohjankarhunruoho eli karhunruoho * Tofieldia thibetica * Tofieldia yoshiiana == Lähteet == == Aiheesta muualla == * Suomen Lajitietokeskus: Karhunruohot – Tofieldia Luokka:Karhunruohokasvit
USS Detroit

USS Detroit voi tarkoittaa seuraavia Yhdysvaltain laivaston aluksia: *USS Detroit (1813), 20-tykkinen alus *Detroit oli potkurilla varustettu höyryalus *USS Detroit (1869), sluuppi *USS Detroit (C-10), Montgomery-luokan panssarikansiristeilijä *USS Detroit (CL-8), Omaha-luokan kevyt risteilijä *USS Detroit (AOE-4), Sacramento-luokan nopea tukilaiva *USS Detroit (LCS-7), Freedom-luokan rannikkotaistelualus.
Darkness of Eternity

__NOTOC__ Darkness Of Eternity on Amberian Dawnin kahdeksas studioalbumi, julkaistiin vuonna 2017. == Kappaleet == # # # # # # # # # # # == Kokoonpano == * Capri – laulu * Tuomas Seppälä – kitara, kosketinsoitin * Emil Pohjalainen – kitara * Jukka Hoffrén – basso * Joonas Pykälä-aho – rummut == Arvostelut == * Imperiumi: 7+/10Levyarvostelu: Amberian Dawn - Darkness Of Eternity Viitattu 26.10.2022. * Kaaoszine: Amberian Dawnin ”Darkness Of Eternity” tuo hieman valoa marraskuun pimeyden keskelle Viitattu 26.10.2022. * Metal Temple: Metal Temple: Album review * Soundi: </ref == Lähteet == == Aiheesta muualla == * Albumi discogs-sivustolla * Luokka:Vuoden 2017 albumit Luokka:Amberian Dawnin albumit
Janne Kolling

Janne Kolling (s. 12. heinäkuuta 1968 Århus) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000.. Hän voitti maailmanmestaruuden Saksan kisoissa 1997 sekä Euroopan-mestaruuden Saksassa 1994 ja Tanskassa 1996. Hän lopetti maajoukkueuransa vuonna 2001 pelattuaan 250 maaottelua. Seuratasolla Kolling edusti muun muassa Viborg HK:ta, espanjalaista Corte Blanco Bidebietaa sekä norjalaista Tertnes IL:ää. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1968 syntyneet Luokka:Elävät henkilöt
Innuendo (täsmennyssivu)

Innuendo voi tarkoittaa seuraavia: * Innuendo, Queenin albumi * ”Innuendo”, kappale edellä mainitulla albumilla * Innuendo, Amberian Dawnin albumi.
Ellen Corby

Ellen Hansen Corby (3. kesäkuuta 1911 Racine, Wisconsin, Yhdysvallat – 14. huhtikuuta 1999 Los Angeles, Kalifornia, Yhdysvallat) oli yhdysvaltalainen näyttelijä. Hän aloitti uransa kuvaussihteerinä ja vakiinnutti paikkansa elokuvanäyttelijänä 1940-luvulla. Hän voitti parhaan naissivuosan Golden Globen elokuvasta Muistojeni äiti. Corby näytteli myös useissa televisiosarjoissa, joista keskeisimpänä on rooli sarjassa Waltonin perhe, jossa hän näytteli 1972–1977. Hän voitti roolistaan kolme Emmyä ja kaksi Golden Globea. == Nuoruus ja uran alku == Ellen Hansen syntyi vuonna 1911 Racinessa Wisconsinissa ja kasvoi Philadelphiassa. Hänen vanhempansa olivat tanskalaisia maahanmuuttajia. Corby aloitti vuonna 1934 elokuva-alalla kuvaussihteerinä. Hän oli käsikirjoittamassa lännenelokuvaa Twilight on the Trail ja vuonna 1945 vakuutti RKO Picturesin johtohenkilöt päästämään hänet myös näyttelemään. Corbyn ensimmäinen elokuva näyttelijänä oli Jälki häviää tyhjään (1946). == Vakiintunut paikka elokuvissa == Corby ansaitsi 1940-luvulla paikan luotettavana luonnenäyttelijänä, joka näytteli usein touhukasta vanhaapiikaa tai henkilöä, joka tunkee nokkansa joka paikkaan. Elokuvassa Muistojeni äiti Corby näytteli tunteikkaasti vaatimatonta Katrin- tätiä, joka rakastuu paikalliseen hautausurakoitsijaan. Hän oli roolistaan ehdokkaana parhaan naissivuosan Oscar-palkintoon ja voitti sivuosan Golden Globen. Muistojeni äiti -elokuvan jälkeen Corbyn rooleja olivat muun muassa kätilö Vincente Minnellin Rouva Bovaryssä ja vanki Rautahäkissä. Hän näytteli myös jännityselokuvissa Punainen jälki (1957) ja Vertigo – punainen kyynel (1958). == Televisioura == thumb|Ellen Corby ja Richard Thomas Waltonin perheessä. Lähes sadan elokuvan lisäksi Corby näytteli televisiossa. Hänellä oli vuosina 1957–1959 toistuva rooli lännensarjassa Trackdown. Hänen filmografiaansa kuuluu myös muita lännensarjoja, kuten Virginialainen, The Rifleman ja Wagon Train. Corbyn ensimmäinen säännöllinen televisiorooli oli komediasarjassa Please Don’t Eat the Daisies, jota esitettiin 1965–1967. Corbyn uran suosituin rooli oli televisiosarjassa Waltonin perhe, jonka ensiesitys oli vuonna 1972. Se sijoittui Virginian maaseudulle ja oli todella suosittu Yhdysvaltain maaseudulla ja ulkomailla. Corby esitti sarjassa Waltonin perheen isoäitiä. Hän oli roolistaan kuusi kertaa ehdolla parhaan naissivuosan Emmy-palkintoon ja voitti sen kolmesti (1973, 1975, 1976). Parhaan televisiotuotannon naissivuosan Golden Globen hän sai vuonna 1974 ja oli yhteensä ehdolla sarjasta neljästi Golden Globeen. Corby joutui jäämään sarjasta sivuun vuonna 1977 saatuaan infarktin. Hänen hahmonsa sairastui myös sarjassa, ja Waltonin isoäiti kirjoitettiin näin ulos sarjasta. Corby pystyi palaamaan vielä tuotantokauden viimeiseen jaksoon, mutta se oli hänen viimeinen kertansa vuonna 1981 päättyneessä sarjassa. Hän näytteli kuitenkin vielä useissa sarjan pohjalta tehdyissä televisioelokuvissa. Hänen viimeinen roolinsa oli elokuvassa Waltonin perheen pääsiäinen (1997). == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1911 syntyneet Luokka:Vuonna 1999 kuolleet
Tina Bøttzau

Tina Bøttzau (s. 29. elokuuta 1971 Kolding) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000. Hän voitti maailmanmestaruuden Saksan kisoissa 1997 sekä Euroopan-mestaruuden kotikisoissaan 1996. Seuratasolla Bøttzau edusti muun muassa IK Skovbakken Handboldia. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1971 syntyneet Luokka:Elävät henkilöt
Harry Somers

thumb|right|Harry Somers Harry Stewart Somers CC (11. syyskuuta 1925 Toronto, Ontario – 9. maaliskuuta 1999 Toronto, Ontario) oli kanadalainen säveltäjä ja pianisti.The Canadian Encyclopedia: Harry Somers Somers aloitti pianonsoiton opiskelun 14-vuotiaana ja sai Dorothy Hornfeltiltä yksityisopetusta vuosina 1939–1941. 16-vuotiaana hän pääsi The Royal Conservatory of Musiciin (Toronto), jossa hänelle opettivat pianonsoittoa Reginald Godden (1942–1943) ja Weldon Kilburn (1945–1948). Lisäksi hän sai San Franciscossa opetusta E. Robert Schmitziltä kesällä 1948. Sävellyksen harjoittelun Somers aloitti itsenäisesti, mutta myöhemmin hän pääsi John Weinzweigin kursseille. Somers sai useita palkintoja ja tunnustuksia, joihin kuuluu Juno-palkinto parhaasta klassisesta sävellyksestä (Picasso Suite). Hän myös oli ensimmäinen kanadalaissäveltäjä, josta tehtiin Kanadan ritarikunnan Companion. == Lähteet == Luokka:Kanadalaiset säveltäjät Luokka:Vuonna 1925 syntyneet Luokka:Vuonna 1999 kuolleet
Anette Hoffmann

Anette Hoffmann-Møberg (s. 5. toukokuuta 1971 Egvad) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000 sekä maailmanmestaruuden Saksan kisoissa 1997. Seuratasolla Hoffmann-Møberg edusti muun muassa Viborg HK:ta ja espanjalaista Corte Blanco Bidebietaa. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1971 syntyneet Luokka:Elävät henkilöt
Camilla Andersen

Camilla Andersen (s. 5. heinäkuuta 1973 Gentofte) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000.. Hän voitti maailmanmestaruuden Saksan kisoissa 1997 sekä Euroopan-mestaruuden Saksassa 1994 ja Tanskassa 1996. Sydneyn olympialaisissa 2000 Tanskan ja Norjan välisessä ottelussa Andersen pelasi puolisoaan, norjalaista Mia Hundvinia vastaan. Seuratasolla Andersen edusti muun muassa Frederiksberg IF:ää, Slagelse DT:tä ja FC København Håndboldia. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1973 syntyneet Luokka:Elävät henkilöt
Hentriakontaani

Hentriakontaani eli n-hentriakontaani (C31H64) on 31-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää, kellertävän ruskeaa vahamaista ainetta. Hentriakontaanin rakennekaava on CH3(CH2)29CH3, moolimassa 436,853 g/mol, sulamispiste 68 °C, kiehumispiste 438 °C, taitekerroin 1.4278 (90 °C) ja CAS-numero 630-04-6. Hentriakontaani ei käytännössä liukene veteen, mutta liukenee kloroformiin ja tolueeniin. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. Suoraketjuiset alkaanit C30 C31 C32 Triakontaani Hentriakontaani Dotriakontaani == Aiheesta muualla == *PubChem: Hentriacontane *ChemBlink: Hentriacontane *Human Metabolome Database (HMDB): Hentriacontane *Food Component Database (FooDB): Hentriacontane *Dr. Duke's Phytochemical and Ethnobotanical Databases: Hentriacontane *Pherobase: Floral Compound - 31Hy *Pherobase: Semiochemical - 31Hy *Kyoto Encyclopedia of Genes and Genomes (KEGG): Hentriacontane Luokka:Alkaanit
Louis Bailly

Louis Bailly (13. kesäkuuta 1882 Valenciennes, Ranska – 21. marraskuuta 1974 Cowansville, Quebec, Kanada) oli ranskalaissyntyinen, Kanadan kansalaisuuden vuonna 1950 saanut alttoviulisti ja musiikkipedagogi. Hän opiskeli viulun- ja alttoviulunsoittoa Pariisin konservatoriossa ja sai kyseisen opinahjon ensipalkinnon vuonna 1899. Bailly toimi jäsenenä useissa orkestereissa ja kvarteteissa. Solistina hän muun muassa kantaesitti vuonna 1920 Ernest Blochin sarjan alttoviululle ja orkesterille New Yorkissa. Vuonna 1919 hän oli kantaesittänyt saman teoksen sovituksen pianisti Harold Bauerin kanssa Pittsfieldissä, Massachusettsissa.The Canadian Encyclopedia: Louis Bailly Bailly opetti muun muassa vuosina 1925–1941 Curtis Institutessa, Philadelphiassa, jossa hän lopulta pääsi johtamaan kamarimusiikkiosastoa. Hänen oppilaidensa joukossa oli Stanley Solomon. Hän sai musiikin kunniatohtorin arvon Curtisista vuonna 1930. Hän oli Kunnialegioonan ritari. == Lähteet == Luokka:Ranskalaiset alttoviulistit Luokka:Kanadalaiset alttoviulistit Luokka:Vuonna 1882 syntyneet Luokka:Vuonna 1974 kuolleet
Ana Botín

Ana Patricia Botín-Sanz de Sautuola O'Shea (s. ) on espanjalainen pankkiiri. Hän on syyskuusta 2014 lähtien johtanut hallituksen puheenjohtajana espanjalaista Grupo Santander -pankkikonsernia. Hän seurasi virassaan isäänsä Emilio Botínia. Maailmanlaajuisesti toimiva pankkikonserni on Euroopan suurimpia pankkeja, jonka 13 800 toimipisteessä työskentelee 200 000 työntekijää. He palvelevat pankkiryhmän noin 131 miljoonaa asiakasta. Botín edustaa sukunsa neljättä sukupolvea pankkikonsernin johdossa. Hän on vuodesta 2013 lähtien toiminut myös virvoitusjuomajätti The Coca-Cola Companyn hallituksessa. Yhdysvaltalainen talousjulkaisu Forbes luokitteli hänet vuoden 2017 maailman vaikutusvaltaisimpien naisten listallaan sijalle 9. Talousjulkaisu Fortune sijoitti hänet talouselämän kansainvälisten (ei- yhdysvaltalaisten) naisvaikuttajien kärkipaikalle samana vuonna. Botín suoritti kauppatieteiden alemman korkeakoulututkinnon (B.A.) Bryn Mawr Collegessa Yhdysvaltain Pennsylvanian osavaltiossa ja opiskeli myös Harvardin yliopistossa. Hän asuu Madridissa. Hän on naimisissa ja hänellä on kolme lasta. ==Lähteet== == Aiheesta muualla == * LinkedIn-sivustolla Luokka:Yritysjohtajat Luokka:Elinkeinoelämän vaikuttajat Luokka:Espanjalaiset henkilöt Luokka:Vuonna 1960 syntyneet Luokka:Elävät henkilöt
Veikko Tikkanen

Veikko Johannes Tikkanen (2. toukokuuta 1949 Pyhäjärvi – 10. elokuuta 2019 Kuhmo) oli suomalainen kunnallismies, joka toimi Kuhmon kaupunginjohtajana sekä useaan otteeseen Pyhäjärven vs. kaupunginjohtajana.Pyhäjärven kaupunginjohtajan työt: Rinnevaaran tilalle tuttu mies. Iisalmen Sanomat, 18.12.2015. (Viitattu 19.4.2018)Veikko Tikkanen irtisanoutui. Pyhäjärven Sanomat, 29.12.2016. (Viitattu 19.4.2018) Veikko Tikkanen syntyi Petter Johannes ja Hilda Tikkasen perheeseen. Hänen puolisonsa on Helvi Annikki Pelttari. Tikkanen tuli ylioppilaaksi 1968. Valtiotieteen lisensiaatin tutkinnon hän suoritti Turun yliopistossa 1981. Tikkanen toimi Pyhännän kunnanjohtajana 1973–1978, Turun yliopiston assistentti hän oli 1976–1978. Puumalan kunnanjohtajana Tikkanen työskenteli 1978–1984, valtioneuvoston asuntoneuvoston pääsihteerinä 1981–1983 ja Kuhmon kaupunginjohtajana vuodesta 1984. Tässä tehtävässä häntä seurasi Markku Kauppinen vuonna 1998.Kansanedustajat. Markku Kauppinen. (Viitattu 19.4.2018) Pyhäjärven vs. kaupunginjohtajan tehtävien jälkeen Tikkanen haki takaisin Kuhmon kaupunginjohtajaksi, mutta häntä ei kutsuttu virkamiehen kelpoisuusiän ylittäneenä haastatteluun,Veikko Tikkanen putosi yli-ikäisenä Kuhmon johtajakuvioista. Kainuun Sanomat, 1.8.2017. (Viitattu 19.4.2018) tehtävään valittiin Tytti Määttä. == Lähteet == == Aiheesta muualla == *Veikko Tikkasen muistokirjoitus Helsingin Sanomissa Luokka:Suomalaiset virkamiehet Luokka:Kuhmon kunnan- ja kaupunginjohtajat Luokka:Puumalan kunnanjohtajat Luokka:Vuonna 1949 syntyneet Luokka:Vuonna 2019 kuolleet
The Others (albumi)

The Others on japanilaisen rock-muusikko Miyavin yhdeksäs studioalbumi. Se julkaistiin 15. huhtikuuta 2015. == Kappaleet == # # # # # # # # # # # == Lähteet == Luokka:Vuoden 2015 albumit Luokka:Miyavin albumit
Škoda Kamiq (Kiina)

Škoda Kamiq on Škoda Auton vuodesta 2018 lähtien valmistama crossover- tyyppinen automalli, jota myydään vain Kiinan markkinoilla. Se esiteltiin Pekingin autonäyttelyssä keväällä 2018. Kamiq perustuu samalle pohjalevylle kuin Škoda Rapid. Ainoa moottorivaihtoehto on vapaasti hengittävä 1,5-litrainen (109 hv) bensiinimoottori. Voimansiirtona on viisivaihteinen manuaalivaihteisto tai kuusiportainen automaattivaihteisto ja vetotapana etuveto. Kantonin autonäyttelyssä marraskuussa 2019 esiteltiin Kamiq GT, jonka kattolinja on muotoiltu aavistuksen perusmallia viistommaksi. Tästä huolimatta GT on 13 millimetriä tavallista korkeampi, pituutta puolestaan on 19 millimetriä perusmallia enemmän. Moottorivaihtoehtoina ovat sama 1,5-litrainen kuin perusmallissa ja turboahdettu 1,2-litrainen (115 hv) TSI. Sen yhteydessä on seitsemänportainen DSG-kaksoiskytkinvaihteisto. == Lähteet == == Aiheesta muualla == Kamiq Luokka:J-segmentin autot Luokka:2010-luvun autot Luokka:2020-luvun autot
Leïla Kilani

Leïla Kilani (s. 1970 Casablanca) on marokkolainen elokuvaohjaaja, käsikirjoittaja ja tuottaja. == Elämänvaiheita == Kilani opiskeli Ranskassa Välimeren alueen historiaa ja kulttuuria ja valmistui Pariisin Sosiaalitieteiden oppilaitoksesta. 1990-luvun lopun ja 2000-luvun alun hän työskenteli vapaana journalistina. Hänen ensimmäinen elokuvansa oli dokumenttielokuva Tanger, La Reve De Bruleurs joka valmistui vuonna 2002. Se kertoo nuorista Tangeriin muuttaneista siirtolaisista, jotka yrittävät saada elämänsä järjestykseen. http://www.africultures.com/php/ Kilanin seuraava elokuva oli myös dokumentti, nimeltään Zad Moultaka ja se ilmestyi vuonna 2003. Hänen kuuluisin dokumenttinsa Nos Lieux Interdits ilmestyi vuonna 2008. Se kertoo marokkolaisten elämästä 1970-luvulla, kuningas Hassan II:n valtakaudella. Se palkittiin vuonna 2009 Afrikan elokuva- ja televisiofestivaaleilla. http://www.muse.jhu.edu/article/564587 Vuonna 2011 Kilani siirtyi fiktiivisiin elokuviin. Tuolloin ilmestyi elokuva Sur La Planche joka on kuvaus nuorista naisista, joita alkaa rikollisuus kiehtoa. Se tapahtuu Tangerissa. Se esitettiin ensi kerran Cannesin elokuvajuhlilla. == Lähteet == Luokka:Marokkolaiset henkilöt Luokka:Vuonna 1970 syntyneet Luokka:Elävät henkilöt
Hope Emerson

Hope Emerson (30. lokakuuta 1897 Hawarden, Iowa, Yhdysvallat – 24. huhtikuuta 1960 Los Angeles, Kalifornia, Yhdysvallat) oli yhdysvaltalainen näyttelijä, joka aloitti uransa vaudeville- ja kabaree-esiintyjänä. Ensimmäisen Broadway- näytelmänsä hän teki vuonna 1930, ja elokuviin hän siirtyi oikeastaan vuonna 1948. Viimeisinä vuosinaan Emerson näytteli myös useissa televisiotuotannoissa. Rautahäkistä hän oli Oscar-ehdokkaana ja Peter Gunn -televisiosarjasta Primetime Emmy -ehdokkaana. == Nuoruus ja uran alku == Hope Emerson syntyi 1897 Hawardenissa. Hänen isällään Jack Emersonilla oli veljensä Bertin kanssa kenkäkauppa. Hänen äitinsä Josie Emerson oli ollut vaudeville- esiintyjä. Jack ja Josie Emerson saivat kolme lasta, mutta kaksi niistä kuolivat pian syntymän jälkeen. Emerson muutti teini-ikäisenä New Yorkiin, missä hän esiintyi alkuun vaudeville- ja kabareenäytöksissä laulajana ja pianistina. Broadwaylle hän pääsi vuonna 1930, jolloin hän oli amatsoni Lampito komediassa Lysistrate. Emerson erikoistui teatterissa komediallisiin rooleihin. Lysistraten jälkeen Emersonin seuraava rooli oli Smiling Faces ja sen jälkeen hän kiersi kolme kesää St. Louisin kunnallisoopperan kanssa. Näytelmää Swing Tour Lady voi sanoa Emersonin Broadway-läpimurroksi. Sitä esitettiin Broadwayllä lokakuusta 1936 tammikuulle 1937. == Elokuva- ja televisioroolit == Valkokankaalle Emersonin toi 20th Century Fox, joka valitsi hänet näyttelemään murhanhimoista hierojaa elokuvassa Cry of the City (1948). Hänen seuraavia elokuviaan olivat Aatamin kylkiluu (1949) ja Rautahäkki (1950). Jälkimmäisessä Emerson näytteli vankilan sadistista matroonaa. Hänen suorituksensa huomioitiin parhaan naissivuosan Oscar-ehdokkuudella. Emeron teki 1950-luvulla muun muassa kolme ”naisten lännenelokuvaa” Belle Le Granden (1951), Naiskaravaanin (1951) ja Kuolemaantuomitun linnakkeen (1957). Jerry Lewis -elokuvasta Jerry sai kolmoset (1958) Emerson sai roolin Frank Tashlinilta, mutta uransa loppuvaiheissa hän keskittyi lähinnä televisiotöihin. Emerson näytteli vuosina 1958–1959 televisiosarjassa Peter Gunn ja vuosina 1959–1960 The Dennis O’Keefe Show’ssa. Peter Gunnista hän oli ehdolla Emmyyn parhaasta naissivuosasta. Emerson kuoli vain kuukauden The Dennis O’Keefe Show’n viimeisen osan esityksen jälkeen. Hänen terveytensä oli heikentynyt selvästi, kun hakeutui sairaalaan. Hän kuoli maksasairauteen. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vaudeville-esiintyjät Luokka:Vuonna 1897 syntyneet Luokka:Vuonna 1960 kuolleet